cyanic-selkie/wikianc huggingface dataset:
பதப்படுத்தப் பட்ட பன்றித் தொடை
பதப்படுத்தும் முறைகள்
ஹாம் அல்லது உப்பிடப் பட்ட தொடை இறைச்சியானது காய்ந்த உப்பு மூலம் பதப் படுத்தப் படுகிறது. இம்முறைக்கு வறண்ட பதப் படுத்தல் என்று பெயர். சில வேளைகளில் இது உப்பு தண்ணீரின் மூலமும் பதப் படுத்தப் படும். இதற்கு உவர்நீர் பதப் படுத்தல் அல்லது ஈர பதப் படுத்தல் என்று பெயர். இது போக புகைபோடுதலும் இந்த பதப் படுத்துதலுக்கு உபயோகப் படுத்தப் படுகிறது. உப்பிடப் படுவதோடு வாசனை அடைய பல பொருள் கலவைக் கூறுகளும் சேர்க்கப் படுகிறது. மிளகிலிருந்து குங்குமப் பூ வரை சேர்க்கப் படுகிறது
உலர் பதப் படுத்துதல்
பாரம்பரிய உலர் பதப்படுத்துதலில் பதப் படுத்தும் பொருளாக உலர் உப்பு மட்டுமே சேர்க்கப் பட்டு வந்தது. இம்முறையில் மாமிசம் நன்கு கழுவப்பட்டு முழுவதும் உப்பால் மூடப்படும். அதே வேளையில் அதிலுள்ள இரத்தம் முழுவதும் வடிக்கப் படும். இந்த படிநிலையில் சில வகை மூலிகைச் செடிகளும் வாசனைப் பொருட்களும் இந்த இறைச்சியில் வாசனையூட்ட சேர்க்கப் படும்.அதன் பிறகு இந்த மாமிசம் ஒரு வெளிச்சமற்ற இருண்ட பகுதியில் ஒழுங்கு படுத்தப் பட்ட வெப்பநிலை கொண்ட ஒரு இடத்தில் ஈரம் முற்றிலும் வற்றி காயும் வரை தொங்க விடப் படும். பின் இன்னும் சில நாட்கள் காற்றோட்டமான ஓர் இடத்தில் தொங்க விடப் படும். இந்த பதப் படுத்தும் நாட்கள் ஹாமின் வகையைப் பொறுத்து மாறும். செர்ரானோ ஹாம் 9 - 12 மாதங்கள் எடுத்துக் கொள்ளும். அதே வேளையில் பார்மா வகை பன்னிரெண்டு மாதங்களுக்கு மேலாக எடுத்துக் கொள்ளும்.ஐபீரியன் வகை விருப்பப் பட்ட சுவை, பண்புகள் மற்றும் வாசனை அடைய இரண்டு வருடங்களுக்கு மேலாக எடுத்துக் கொள்ளும்.ஜின்ஹூவா போன்ற சிலவகை ஹாம்கள் முழுமையடைய எட்டிலிருந்து பத்து மாதங்கள் எடுத்துக் கொள்ளும்.
குறிப்பு
https://en.wikipedia.org/w/index.php?title=List_of_hams&action=edit https://www.bbcgoodfood.com/videos/techniques/how-prepare-ham http://www.geniuskitchen.com/about/ham-247 பகுப்பு: உணவு வகைகள்
இருமத்தூர் ஊராட்சி
இருமத்தூர் ஊராட்சி (Irumathur Gram Panchayat), தமிழ்நாட்டின் தர்மபுரி மாவட்டத்தில் உள்ள மொரப்பூர் வட்டாரத்தில் அமைந்துள்ளது. இந்த ஊராட்சி, அரூர் சட்டமன்றத் தொகுதிக்கும் தர்மபுரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4611 ஆகும். இவர்களில் பெண்கள் 2215 பேரும் ஆண்கள் 2396 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தருமபுரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
லஷ்கர்-ஏ-இஸ்லாம்
லஷ்கர்-ஏ-இஸ்லாம் (ஆங்கிலம்: Lashkar-e-Islam, உருது: لشكرِ اسلام‎) (LI அல்லது LeI) என்பதற்கு இஸ்லாத்தின் படை எனப் பொருளாகும். இது ஆயுதம் தாங்கிய தீவிரவாத அமைப்பு ஆகும். இது பாக்கிஸ்தானின் பழங்குடியினப் பகுதிகளிலும், கைபர் பகுதிகளிலும் இயங்கி வருகிறது. இவ்வியக்கத்தை முப்தி முனிர் ஷாகிர் தொடங்கினார். இவ்வியக்கத்தின் தற்போதையத் தலைவர் மங்கள் பாக் ஆவார்.
இந்த இயக்கத்தில் 1,80,000 அதிகமான தன்னார்வலர்கள் இருப்பதாக 2008 ஏப்ரல் 17 அன்று இந்த இயக்கம் அறிவித்தது. இந்த இயக்கம் தனது பெயரை லஷ்கர்-ஏ-இஸ்லாம் என்பதிலிருந்து ஜெய்ஷ்-ஏஇஸ்லாமி'' என மாற்றிக் கொண்டதாக 2008 ஏப்ரல் 27 ஆம் தியதி அறிவித்தது. ஆனால் இச்செய்தியை உறுதிப்படுத்தப்படவில்லை. வேறு குழுக்கள் இப்பெயரைப் பயன்படுத்தியிருக்கலாம் எனவும் சந்தேகிக்கப்படுகிறது. மேலும் இந்த இயக்கம் பாஹூர் பகுதியில் வாலி ரெஹ்மான் தலைமையில் செயல்படுகிறது.
குருதிவளிக்காவி ஏ2
குருதிவளிக்காவி ஏ2 (Hemoglobin A2, ஈமோகுளோபின் ஏ2 (HbA2) என்பது ஈமோகுளோபின் ஏ-யினுடைய ஒரு சாதாரண மாறியாகும். இது இரண்டு ஆல்ஃபா மற்றும்  இரண்டு டெல்டா (α2δ2) சங்கிலித்தொடர்களைப் பெற்றுள்ளது. இது மனிதக் குருதியில் குறைந்த அளவிலேயே காணப்படுகிறது.  பீட்டா தலஸ்ஸெமியா வகையினருக்கும், வெவ்வேறு பண்பு கொண்ட மரபணு இணைப்புக் கொண்டவர்களுக்கும், பீட்டா தலஸ்ஸெமியா மரபணு உடையவர்களுக்கும்,  ஹீமோகுளோபின் ஏ2வை அதிகரிப்பது நலம் பயக்கும்.
பிள்ளைப் பருவத்தைத் தாண்டிய முழுவளர்ச்சியடைந்த அனைத்து மனிதர்களுக்கும் HbA2 குறைந்த அளவு காணப்படுகிறது. அதாவது மொத்த ஈமோகுளோபின் அளவில் 1.5-3.1% ஈமோகுளோபின் மூலக்கூறுகள். அரிவாளணு நோய் உள்ளவர்களுக்கு இது சாதாரண அளவில் காணப்படுகிறது. இதன் உயிரியல் முக்கியத்துவம் இதுவரை அறியப்படவில்லை.
வெளி இணைப்புகள்
பகுப்பு:குருதிவளிக்காவிகள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பையூர் 1 நீலம் மாம்பழம்
பையூர் 1 நீலம் மாம்பழம் என்பது நீலம் மாம்பழங்களில் ஒரு தனித்தேர்வு வகையாகும். இது கிருட்டிணகிரி மாவட்டத்தில் உள்ள பையூர் மண்டல வேளாண் ஆராய்ச்சி நிலையத்தில் இருந்து வெளியிடப்பட்ட உயர் விளைச்சல் இரகம் ஆகும். இவ்வகை மாமரம் வருடாவருடம் சீரான மகசூல் தரும் இரகம் ஆகும். இம்மரங்கள் குட்டையாக வளரும் தன்மையுடையன. இதன் பழங்கள் தரம் கொண்டவை. நல்ல சுவை உடையது. நல்ல இருப்புத் தன்மை கொண்டதால் நீண்ட தொலைவுக்கு எடுத்துச் செல்லலாம்.
வெளியிணைப்புகள்
பகுப்பு:மாம்பழங்கள்
இலேச அணி
ஒரு கருத்தை அல்லது உணர்வைக் குறிப்பாகக் காட்டுதல் அல்லது வெளிப்படுத்தல் பல அணிகளில் காணப்படுவது. ஒருவகையில் இலேச அணியும் குறிப்புணர்த்தலைச் செய்வது; ஆயினும் குறிப்புணர்த்தும் பிற அணிகளிலிருந்து வேறுபடுவது. மனத்தில் தோன்றும் ஓர் உணர்வைச் சொல்லாமல் மறைக்கிறோம். ஆனால் உடலில் (கண், முகம்) தோன்றும் மெய்ப்பாடுகள் நாம் மறைத்த உணர்வை வெளிப்படுத்திக் காட்டிக் கொடுத்து விடுகின்றன. அந்நிலையில் உள்ளக் கருத்தை மறைப்பதற்காக, அம்மெய்ப்பாடுகளுக்கு வேறு காரணம் கற்பித்துக் கூறுகின்றோம். இவ்வாறு கூறுவதே இலேச அணி. (இவ்வாறு மறைக்கமுயன்றாலும் மனக்குறிப்பு தெரிந்துவிடுகிறது என்பதுதான் அணியின் தன்மை).
இலேச அணியின் இலக்கணம்
மனத்தில் கருதியதை வெளிப்படுத்திக் காட்டும் சத்துவமாகிய குணங்களை (மெய்ப்பாடுகளை) வேறு ஒன்றால் நிகழ்ந்தன என மறைத்துச் சொல்லுவது இலேசம் என்னும் அணி ஆகும். குறிப்பு வெளிப்படுக்கும் சத்துவம் பிறிதின் மறைத்து உரையாடல் இலேசம் ஆகும் --(தண்டியலங்காரம், 65)
சத்துவம் = மனம் கருதியதைப் புறத்தே வெளிப்படுத்திக் காட்டும் குணங்கள் : அவை சொல் தளர்வு, மெய்வியர்ப்பு, கண்ணீர் அரும்பல், மெய்விதிர்ப்பு (உடம்பு நடுக்கம்), மெய் வெதும்பல், மெய்ம்மயிர் சிலிர்த்தல் முதலியன.
(கல் - மலை; கிள்ளி - சோழன்; பரி - குதிரை; ஆல் - அசை; துகள் - புழுதி, கலுழ்ந்தன = கலங்கின)
பாடல்பொருள்:
மலை போன்ற உயர்ந்த தோள்களை உடைய சோழன் ஏறி வந்த குதிரையைத் தொழுது, (அதாவது அவன் மீது காதல் கொண்டு) அக்காதலால் கண்களில் நீர் தளும்ப நின்ற மெல்லியல் மகளிர் தம்முடைய தோழியரிடம், அவ்வுண்மையை மறைத்தனர்; 'சினத்தை உடைய படைகள் பரந்து வர, விண்ணில் எழுந்த தூசியானது உள்ளே புகுந்தமையால், எம்முடைய கண்கள் நீர் சொரிந்தன' என்று நிகழ்ந்ததை மறைத்து வேறு ஒன்றைச் சொல்கின்றனர்.
அணிப் பொருத்தம்:
இப்பாடலில், குதிரையின் மேல் ஏறிச் சோழன் உலா வருகிறான். அவன் பின்னால் அவனுடைய பெரும்படை அணி வகுத்து வருகிறது. அப்போது சோழனைக் கண்ட நங்கையர் அவன் மீது மிக்க காதல் கொள்கின்றனர். அந்தக் காதல் முதிர்ச்சியால் அவர்கள் கண்களில் நீர்த்துளிகள் துளிர்க்கின்றன. அதைத் தோழியர் பார்த்துவிட்டால் என்ன செய்வது? என்று நாணத்தால், அவர்களிடம், 'இந்தப் படைகள் பரந்து வருதலால் எழுந்த புழுதி கண்ணினுள் புகுந்துவிட்டது; அதனால் கண்கள் நீர் சொரிகின்றன' என்று கூறுகின்றனர். சோழன் மேல் கொண்ட காதலைப் புறத்தே 'கண்ணீர் அரும்பல்' என்ற சத்துவக் குணம் காட்டிவிடுகிறது, அதை நங்கையர் மறைத்து, அது வேறு ஒன்றால் அதாவது புழுதி படிந்தமையால் நிகழ்ந்தது என்று கூறியமையால் இப்பாடல் இலேச அணி ஆயிற்று.
இலேச அணியின்பால் படும் அணிகள்
புகழ்வது போலப் பழித்தல், பழிப்பது போலப் புகழ்தல் என்னும் இரண்டு அணிகளும் இலேச அணியின்பால் படுவன ஆகும்.
புகழ்வது போலப் பழித்தல்
(எ.கா.) மேய கலவி விளைபொழுது, நம் மெல்லென் சாயல் தளராமல் தாங்குமால் - சேயிழாய்! போர்வேட்ட மேன்மைப் புகழாளன், யாம் விரும்பும் தார்வேட்ட தோள்விடலை தான்
(மேய - பொருந்திய; கலவி - புணர்ச்சி; சாயல் - மென்மை; தளராமல் - குன்றாமல்; வேட்ட - விரும்பிய; தார் - மாலை; விடலை - தலைவன்.)
'தோழி! கேட்பாயாக! எப்பொழுதும் போர்த் தொழிலை விரும்பிய மேம்பட்ட புகழினை உடையவனும், யாம் விரும்பிக் காதலித்து மாலையிட்ட தோள்களை உடையவனும் ஆகிய தலைவன், எம்மொடு பொருந்திப் புணர்ச்சியினை நிகழ்த்தும் பொழுது, நம்முடைய மென்மைத் தன்மை குன்றாதவாறு நடந்து கொள்கிறான்' என்று தலைவி தோழியிடம் கூறுகிறாள்.
அணிப் பொருத்தம்:
இப்பாடலில் தலைவி, புணர்ச்சியின்போது தன்னுடைய மென்மைத் தன்மை கெடாதவாறு தலைவன் நடந்து கொள்கிறான் என்று கூறுவதுர். புகழ்வது போலத் தோன்றுகிறது. ஆனால் புணர்ச்சிக் காலத்தில் உணர்ச்சி மேலிட்டு அறிவு அழியாமல் இருக்கிறான்; போரில் உள்ள அளவு விருப்பம் காதலில் அவனுக்கு இல்லை எனத் தலைவனைத் தலைவி மறைமுகமாகப் பழிக்கிறாள். ஆகவே இது புகழ்வது போலப் பழித்தல் ஆயிற்று.
பழிப்பது போலப் புகழ்தல்
ஒரு பொருளைப் பழிப்பது போலப் புகழ்ந்து கூறுதல். இதுவும் உள்ளக் கருத்தை மறைத்து வேறுவிதமாகச் சொல்வதால் இலேசத்துள் அடங்குகிறது.
(எ.கா.) ''ஆடல் மயில் இயலி! அன்பன் அணிஆகம்'' கூடுங்கால் மெல்லென் குறிப்புஅறியான் - ஊடல் இளிவந்த செய்கை இரவாளன், யார்க்கும் விளிவந்த வேட்கை இலன்
(இயல் = சாயல்; அன்பன் = தலைவன்; அணி ஆகம் = அழகிய மார்பு; இளிவந்த = தகாத செயல்கள்; விளிவந்த = வெறுக்கத்தக்க; வேட்கை = விருப்பம்.)
பாடல்பொருள்:
இப்பாடலில் தலைவி, புணர்ச்சியின்போது தலைவன் தலைவியினுடைய மென்மைத் தன்மை கெடுமாறு நடந்து கொள்கிறான் என்றும் தலைவியின் ஊடலைத் தீர்ப்பதற்காகத் தன் தகுதியிலிருந்து தாழ்ந்து கெஞ்சுகிறான் என்றும், விருப்பம் அற்றவன் என்றும் கூறுவது பழிப்பது போலத் தோன்றுகிறது. ஆனால் புணர்ச்சிக் காலத்தில் அவன் காமவசப்பட்டு அறிவழிந்தவனாக இருக்கிறான்; அதுவே தனக்கு இன்பமாக இருக்கிறது எனத் தலைவி மறைமுகமாகப் புகழ்கிறாள். ஆகவே இது பழிப்பது போலப் புகழ்தல் ஆகும்.
இவ்விரு அணிகளையும் ஒரே அணியாகக் கொண்டு அதற்கு வஞ்சப் புகழ்ச்சி அணி என்று பெயரிட்டுக் கூறுவதும் உண்டு.
வெளி இணைப்புகள்
பகுப்பு:அணி இலக்கணம்
ஏர்ல் குணசேகர
ஏர்ல் குணசேகர  (Earl Gunasekara, பிறப்பு: சூலை 12, 1960),   இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், (சுதந்திர இலங்கையின் 14 வது பொதுத் தேர்தல்) ஐக்கிய மக்கள் சுதந்திர முன்னணி சார்பில் பொலன்னறுவைமாவட்டத்திலிருந்து மக்களால் தெரிவு செய்யப்பட்ட உறுப்பினர். பெருந்தோட்ட கைத்தொழில் பிரதி அமைச்சர். சுதந்திர இலங்கையின் 11வது நாடாளுமன்றம் (2000), சுதந்திர இலங்கையின் 12வது நாடாளுமன்றம் (2001), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார்.
வாழ்க்கைக் குறிப்பு
49/1, வோர்ட் பிளேஸ், கொழும்பு 07 இல் வசிக்கும்  இவர்   பௌத்தமதத்தைச் சேர்ந்தவர், வணிகம்.
உசாத்துணை
பகுப்பு:இலங்கை அரசியல்வாதிகள் பகுப்பு:இலங்கையின் 11வது நாடாளுமன்ற உறுப்பினர்கள் பகுப்பு:இலங்கையின் 12வது நாடாளுமன்ற உறுப்பினர்கள் பகுப்பு:இலங்கையின் 13வது நாடாளுமன்ற உறுப்பினர்கள் பகுப்பு:இலங்கையின் 14வது நாடாளுமன்ற உறுப்பினர்கள் பகுப்பு:1960 பிறப்புகள் பகுப்பு:வாழும் நபர்கள் பகுப்பு:இலங்கை அமைச்சர்கள் பகுப்பு:இருபத்தொராம் நூற்றாண்டு இலங்கை அரசியல்வாதிகள்
ஆயின்வார் வம்சம்
ஆயின்வார் வம்சம் அல்லது ஆயின்வாரிகள் தற்கால இந்தியாவின் பிகார் மாநிலம் மற்றும் நேபாள எல்லைப் பகுதியான மிதிலை பிரதேசத்தை கி பி 1323 முதல் கி பி 1526 முடிய ஆண்ட பிராமண அரச குலமாகும். காசிபர் கோத்திரத்தைச் சேர்ந்த ஆயின்வார் மிதிலை பிராமண அரச குலத்தினர், மிதிலை பிரதேசத்தை, மதுபனி மாவட்டத்தில் உள்ள சுகௌனா   எனும் நகரைத் தலைநகராகக் கொண்டு 200 ஆண்டுகள்  ஆண்டனர். ஆயின்வார் வம்ச மன்னர்கள் மைதிலி மொழியையும், மைதிலி பண்பாட்டையும் போற்றி வளர்த்தனர்.
வரலாறு
ஆயின்வாரிகள், ஆயினி எனும் கிராமத்தை பூர்வீகமாகக் கொண்டவர்கள் என்பதால் இவ்வம்சம் ஆயின்வார் வம்சம் என அழைக்கப்படுகிறது. இப்பகுதியில் ஆட்சி செலுத்திய இராசபுத்திர குலத்தின் குறுநில மன்னர் வீழ்ந்த பின்னர், ஆயினி தாக்கூர் என்ற மிதிலை பிராமணர், கி பி 1407-இல் மிதிலை பிரதேசத்தைக் கைப்பற்றினார்.
ஆட்சியாளர்கள்
ஆயினி தாக்கூரின் ஆட்சிக்குப் பின்னர் ஆயின்வார் வம்சத்தின் 20 மன்னர்களும், ராணிகளும் மிதிலை பிரதேசத்தை ஆண்டனர். கி பி 1526-இல் ஆயின்வார் வம்சத்தின் ஆட்சி முடிவுக்கு வந்தது. ஏறத்தாழ நான்கு ஆண்டுகள் ஆட்சி புரிந்த, ஆயின்வார் வம்ச ஆட்சியாளரான சிவ சிங், மைதிலி மொழி கவிஞர் வித்யாபதி போன்ற அறிஞர்களைப் போற்றினார். ஜவுன்பூர் சுல்தான் சிக்கந்தர் ஷாவுடனான போரில் ஆயின்வார் வம்ச மன்னர் சிவ சிங் மாண்டார்.
வீழ்ச்சி
கி பி 1526-இல் இப்ராகிம் லோடியின் தந்தையான சிக்கந்தர் லோடிக்கும், மிதிலையின் ஆயின்வார் வம்ச மன்னர் இலக்குமிநாத சிங் தேவனுக்கும் நடந்த போரில், இலக்குமி நாத சிங் தேவனின் மறைவுடன் மிதிலையில் ஆயின்வார் வம்சத்தின் ஆட்சி முடிவுக்கு வந்தது. அக்பர் கி பி 1577-இல் ராஜா தர்பங்கா என்பவரை மிதிலைப் பிரதேசத்தின் ஆளுநனராக நியமிக்கும் வரை, இப்பிரதேசம் இராசபுத்திரர்களால் பங்கிடப்பட்டு, நிலையற்ற ஆட்சியாளர்களால் ஆளப்பட்டது.
வெளி இணைப்புகள்
பகுப்பு:பீகார் வரலாறு பகுப்பு:நேபாள வரலாறு *
அரிப்பிரியா பனோது
அரிப்ரியா பனோது (Haripriya Banoth; 1 மே 1985 இல் பிறந்தார்) ஓர் இந்திய அரசியல்வாதி ஆவார், 2018 முதல் தெலுங்கானா சட்டமன்றத்தில் எலந்து தொகுதியை பிரதிநிதித்துவப்படுத்தும் சட்ட மன்ற உறுப்பினர் (இந்தியா) ஆக பணியாற்றுகிறார். இவர் இந்திய தேசிய காங்கிரசிலிருந்து தேர்ந்தெடுக்கப்பட்டார், ஆனால் பின்னர் 2019 இல் தெலுங்கானா ராஷ்டிர சமிதியில் சேர்ந்தார். தேர்ந்தெடுக்கப்பட்டபோது இவருக்கு வயது 33 ஆகும். இதன்மூலம் மிக இளம் வயதில் தெலுங்கானா சட்ட மன்றத்திற்குத் தேர்ந்தெடுக்கப்பட்ட உறுப்பினர் எனும் பெருமை பெற்றார்.
ஆரம்ப மற்றும் தனிப்பட்ட வாழ்க்கை
அரிப்பிரியா பனோது மே 1985 1 அன்று கொத்தகூடம் தற்போதைய காலத்தின் தெலுங்கானா (பின்னர் ஆந்திரப் பிரதேசம்) சீதாராம் மற்றும் டார்ஜன் ஆகியோருக்கு மகளாகப் பிறந்தார் இவரது தந்தை சிங்காரேனி காலியர்ஸ் நிறுவனத்தில் பணிபுரிந்தார். இவர் அரி சிங் பனோத் என்பவரைத் திருமணம் செய்து கொண்டார். தெகுலாபல்லியினைச் சேர்ந்த பனோத் 2012 ஆம் ஆண்டில் இவர் பல்கலைக்கழக முந்தைய படிப்பு முடிந்தவுடன் திருமணம் செய்து கொண்டார். எனினும், இவரது கணவர் உற்சாகப்படுத்தியதன் காரணமாக சவகர்லால் நேரு தொழில்நுட்ப பல்கலைக்கழகம்,ஐதராபாத் (JNTUH).இல் இருந்து ,கணினி அறிவியல் பிரிவில் தன் மேற்படிப்பை முடித்து பி.டெக் பட்டம் பெற்றார்.பின்னர்  எம் டெக் பட்டமும் பெற்றார். 2006 ஆம் ஆண்டில், இவர்கள் அரி சிங் கல்வி நிறுவனங்களைத் தொடங்கினர், அதில் நான்கு தனியார் பள்ளிகள் மற்றும் நான்கு இளையோர் கல்வி தெகுலப்பள்ளியிலும் மற்றும் ஐதராபாத்திலும் உள்ளன. இவர் தெலங்கானாவின் தெகுலாபள்ளியில் வசிக்கிறார்.
ஜூன் 2021 இல், இந்தத் தம்பதியினர், எலந்துவில் இருந்து இரண்டு ஆதரவற்ற குழந்தைகளைத் தத்தெடுப்பதாக அறிவித்தனர். அமைச்சர் கே. டி. ராமா ராவ் சிறுவயதில் தாய் தந்தைகளை இழந்த இரு குழந்தைகளின் நிலை பற்றி டுவீட் செய்து இருந்தார். அந்தக் குழந்தைகளை இவர் தத்தெடுத்தனர்.
அரிசிங், தெலுங்கு தேசம் கட்சியின் (டிடிபி) தீவிர உறுப்பினராக இருந்தார், இது அரிப்ரியாவை அரசியலில் சேர தாக்கத்தை ஏற்படுத்தியது. 2014 ஆந்திரப் பிரதேச சட்டமன்றத் தேர்தலுக்கு, டிடிபி தலைவர் என். சந்திரபாபு நாயுடு, அரிப்ரியா பனோதுவை டிடிபி யில் இருந்து எல்லந்து தொகுதியைப் பிரதிநிதித்துவப்படுத்த பரிந்துரைத்தார், ஏனெனில் படித்த ஒருவர் இந்த தொகுதியில் வெற்றிபெற சிறந்த வாய்ப்பு இருப்பதாக கட்சி உணர்ந்தது. இருப்பினும், இவர் இந்திய தேசிய காங்கிரசு (ஐஎன்சி) வேட்பாளர் கனகையா கோரமமிடம் 11,507 வாக்குகள் வித்தியாசத்தில் தோற்கடிக்கப்பட்டார்.
2017 ஆம் ஆண்டில், தெலுங்கானா மாநிலத்தைத் தொடர்ந்து, பனூத் இந்திய தேசிய காங்கிரசில் போட்டியிடும் நம்பிக்கையில் சேர்ந்தார். 2018 தெலுங்கானா சட்டமன்றத் தேர்தலில், பனூத் 2,887 வாக்குகள் வித்தியாசத்தில் தெலங்கானா ராஷ்டிர சமிதியின் (டிஆர்எஸ்) தற்போதைய கனகையா கோரத்தை தோற்கடித்து யெல்லாண்டுவிலிருந்து சட்டமன்ற உறுப்பினராக (எம்எல்ஏ) தேர்ந்தெடுக்கப்பட்டார். பிப்ரவரி 2019 இல், பனோத் எஃகு ஆலையை நிறுவக் கோரி 36 மணி நேரம் பய்யராமில் ஒரு உண்ணாவிரதப் போராட்டம் நடத்தினார். மார்ச் 2019 இல், "தனது தொகுதியின் வளர்ச்சியின் ஆர்வத்தை" காரணம் காட்டி தெலுங்கானா ராஷ்டிர சமிதியில் சேர்ந்தார்.
சான்றுகள்
பகுப்பு:தெலங்காணா அரசியல்வாதிகள் பகுப்பு:1985 பிறப்புகள் பகுப்பு:வாழும் நபர்கள்
சி. எஸ். சேஷாத்ரி
'''சி. எஸ். சேஷாத்ரி''' ஒரு சிறந்த இந்திய கணிதவியலாளர் ஆவார். அல்ஜீப்ரா ஜியோமிதி ஆய்வில் ஈடுபட்டு வருபவர் ஆவார். சென்னை கணிதவியல் கழகத்தின் இயக்குனர். இவ்வாய்வகம் தொடங்கப்படுவதற்கு அவரே காரணமாகவும் இருந்தவர். இயற்கணித வடிவவியலில் பல ஆய்வுக்கட்டுரைகள் படைத்திருக்கிறார். அவர் பெயரில் கணிதத்தில் சேஷாத்ரி மாறிலி என்ற ஒரு நிலைப்பி உள்ளது.
கல்வி
காஞ்சிபுறத்தில் பிறந்தவரான இவர் படித்தது செங்கல்பட்டு செயிண்ட் ஜோசப் பள்ளி, சென்னை லயோலா கல்லூரியில் பி.ஏ.ஹானர்ஸ் பட்டமும், மும்பையிலுள்ள டாட்டா அடிப்படை ஆய்வகத்தில் முனைவர் பட்டமும் பெற்றவர்.
உசாத்துணைகள்
பகுப்பு:சாந்தி ஸ்வரூப் பட்நாகர் விருது பெற்றவர்கள் பகுப்பு:இந்தியக் கணிதவியலாளர்கள் பகுப்பு:இந்திய அறிவியலாளர்கள்
ஆடுதுறை - 41 (நெல்)
ஏ டி டீ - 41 (ADT 41) எனப்படும் இந்த நெல் வகை, பாசுமதி - 378 நெல் இரகத்திலிருந்து மரபுபிறழ்ந்த (Mutant of Basmati 378) முறையில் உருவாக்கப்பட்ட தமிழ்நாட்டின் நெல் வகையாகும்.
அலகு மாற்றம்
அலகு மாற்றம் என்பது ஒரு கணியத்தின் அலகை ஒன்றில் இருந்து இன்னுமொரு அலகுக்கு மாற்றும் செயற்பாட்டைக் குறிக்கும். கணிதலை எளிமைப் படுத்துவதற்காக, தேவையான முறையில் முடிவுகளைத் தெரிவிப்பதற்காக அலகு மாற்றம் அவசிமாகிறது. எ.கா 100 செமீ ஒரு 1 மீட்டர், ஒரு மீட்டர் 0.1 கிலோமீட்டர்.
வெளி இணைப்புகள்
பகுப்பு:அலகுகள்
கலப்பாடு மாம்பழம்
கலப்பாடு என்பது மாம்பழங்களில் ஒரு வகையாகும். இம்மரம் ஆண்டு தோறும் சீரான, அதிக விளைச்சல் தரக்கூடியது. இது குட்டையாக வளரும் மத்திய பருவ இரகமாகும். இதன் பழங்கள் சிறியதாகவும், நல்ல இருப்புத்தன்மைக் கொண்டதால் நீண்டதொலைவுக்கு எடுத்துச்செல்லலாம். நார் இல்லாமல் கெட்டியான சதைப்பற்றும், நல்ல சுவையும் மணமும் உடையது. மஞ்சள் ஆரஞ்சு கலந்த ஆறஞ்சு நிறசதைப்பற்றுக் கொண்டது.
வெளியிணைப்புகள்
பகுப்பு:மாம்பழங்கள்
இரட்டையூரணி ஊராட்சி
இரட்டையூரணி ஊராட்சி (Rettaiyurani Gram Panchayat), தமிழ்நாட்டின் இராமநாதபுரம் மாவட்டத்தில் உள்ள மண்டபம் வட்டாரத்தில் அமைந்துள்ளது. இந்த ஊராட்சி, இராமநாதபுரம் சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3246 ஆகும். இவர்களில் பெண்கள் 1642 பேரும் ஆண்கள் 1604 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சின்னகயப்பாக்கம் ஊராட்சி
சின்னகயப்பாக்கம் ஊராட்சி (Chinnakayapakkam Gram Panchayat), தமிழ்நாட்டின் செங்கல்பட்டு மாவட்டத்தில் உள்ள சித்தாமூர் வட்டாரத்தில் அமைந்துள்ளது. இந்த ஊராட்சி, செய்யூர் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1593 ஆகும். இவர்களில் பெண்கள் 787 பேரும் ஆண்கள் 806 பேரும் உள்ளனர்.
இரட்டையூரணி ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சின்னகயப்பாக்கம் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
இரட்டையூரணி ஊராட்சி
போக்குவரத்து வசதிகள்
இங்கிருந்து கிழக்கே 5கிமீ தொலைவில் உச்சிப்புளி ரயில் நிலையம் அமைந்துள்ளது. மேற்கே 7கிமீ தொலைவில் வாலாந்தரவை ரயில் நிலையம் உள்ளது.இராமநாதபுரத்திற்கு நகர பேருந்து வசதி உள்ளது. இங்கிருந்து இராமேஸ்வரம்,திருப்புல்லாணி,ஏர்வாடி தர்ஹா ஆகிய இடங்களுக்கும் பேருந்து வசதி உள்ளது.
சான்றுகள்
பகுப்பு:இராமநாதபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சின்னகயப்பாக்கம் ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
தேசிய உறுமி மேள போட்டி (மலேசியா)
மலேசியத் தேசிய உறுமி மேள போட்டி என்பது உறுமி மேளக் குழுக்களுக்கிடையே ஆண்டுதோறும் மலேசியாவில் நடைபெறும் போட்டியாகும். மலேசியாவைச் சார்ந்த பல்வேறு இளையோர் குழுக்கள் இதில் பங்கு கொள்ளும். இப் போட்டி மலேசியாவில் தமிழர் பண்பாட்டுக்கும், இசைக்கு ஒரு சிறந்த எடுத்துக்காட்டாகும்.
வெளி இணைப்புகள்
பகுப்பு:உறுமி பகுப்பு:மலேசியத் தமிழர் இசை
திசம்பர் 4
வெளி இணைப்புகள்
பகுப்பு:திசம்பர் பகுப்பு:ஆண்டின் நாட்கள்
ஈரானின் மண்டலங்கள்
thumb|250x250px| ஈரானின் மண்டலங்கள் ஈரானின் மண்டலங்கள் என்பதை அந்நாட்டினர் சாரெசுடன் ( šahrestân, County) என்றே அழைக்கின்றனர். இவை அந்நாட்டு அரசின் ஆளுகைப் பிரிவுகளில் ஒன்றாகும். இப்பிரிவுக்கு மேலே இரண்டு பிரிவுகள் உள்ளன. முதற்பிரிவின் பெயர் ஆட்சிப்பகுதி என்பர். ஈரானில் வரலாற்று அடிப்படையில் ஐந்து ஆட்சிப்பகுதிகள் உள்ளன. இந்த ஐந்து பகுதிகளும், அடுத்து 31 பெரிய மாகாணங்களாகப் பிரிக்கப்பட்டுள்ளன. இந்த மாகாணங்கள் மூன்றாம் நிலைப் பிரிவாக மண்டலங்கள் எனப் பிரிக்கப்பட்டுள்ளன. மண்டலம் என்ற சொல்லின் மூல பாரசீகச் சொல் 'சார்', 'சடன்' என்ற இரு பொருள்களைப் பெற்றிருக்கிறது. இவ்வாறு தான் சாரெசுடன் என்ற பெயர் இதற்கு வந்தது. இதற்கு ஓரளவு சமமான பொருள் உடைய தமிழ்ச் சொல் மண்டலம் ஆகும்.
ஒவ்வொரு ஈரானிய மண்டலமும், நான்காம் நிலை ஆட்சிப்பிரிவாக, ஒன்று அல்லது அதற்கு மேற்பட்ட பாக்ச்சுகளாகப் பிரிக்கப்படுகின்றன. இவைகள் தமிழகத்தின் மாவட்டங்கள் போன்றவை எனலாம். பொதுவாக இந்நாட்டில் ஒரு மண்டலம் என்பது யாதெனில், ஓரிரு நகரங்களையும் அத்துடன் ஊர்ப்புறத் திரட்சிகளையும் பெற்றிருக்கும். இதனுள் ஒரு நகரமே, அந்த மண்டலத்தின் தலைநகராகச் செயல்படுகிறது.
ஒவ்வொரு மண்டலமும் பஃர்மன்தாரி எனப்படும், அலுவலகத்தால் நிருவகிக்கப்படுகிறது. இந்த அலுவலகமானது, வெவ்வேறு பொது நிகழ்வுகளையும், முகமை வழி செயற்படும் செயற்களையும் ஒருங்கிணைக்கிறது. இந்த ஒருங்கிணைப்பினை பஃர்மந்தர் என்ற மண்டல ஆளுநர் ஆட்சி செய்வார். இவரே இம்மண்டலத்தின் தலைமை அதிகாரியாக செயற்பட்டு, இம்மண்டலத்தை வழிநடத்துவார். ஈரான் மாகாணங்களில், அதிக மண்டலங்களைக் கொண்ட மாகாணம், பாருசு மாகாணம் ஆகும். அம்மாகாணத்தில் 23 மண்டலங்கள் உள்ளன. ஒரே ஒரு மண்டலத்தை மட்டும் பெற்று, கொம் மாகாணம் ஈரானின் மிகக் குறைவான மண்டலத்தை உடைய மாகாணமாகத் திகழ்கிறது. இந்நாட்டினில் மொத்தம், 2005 ஆம் ஆண்டு கணக்கெடுப்பின் படி, 324 மண்டலங்கள் இருந்தன.
கையேடு
இந்த உட்பிரிவுகளை நன்கு புரிந்து கொள்ள, பின்வரும் அட்டவணை பயனுள்ளதாக இருக்கும். பி மாகாணம் இரண்டு மாவட்டங்களாகப் பிரிக்கப்பட்டுள்ளது என்று வைத்துக் கொள்ளுங்கள். ஏ மற்றும் பி. மண்டலம் ஏ என்பது, 3 மாவட்டங்களைக் கொண்டுள்ளது. ஒன்று நடுவ மாவட்டம், இரண்டாவது எக்சு மாவட்டம், மூன்றாவது ஒய் மாவட்டம். நடுவ மாவட்டத்தின் தலைநகரான சிட்டி எம் எனக் கருதுவோம். ஒவ்வொரு மாவட்டத்திலும், ஒன்று அல்லது அதற்கு மேற்பட்ட நகரங்கள் மற்றும் / அல்லது ஒன்று அல்லது அதற்கு மேற்பட்ட ஊரக மாவட்டம் (RAs = rural agglomerations) உள்ளன. எங்கள் எடுத்துக்காட்டில், நடுவ மாவட்டத்தில் சிட்டி எம், சிட்டி என், மற்றும் ஆர்ஏ டி ஆகியவை உள்ளன. இது வி 1, வி 2, வி 3 மற்றும் வி 4 ஊரகங்களை உள்ளடக்கியது; மாவட்ட எக்சு சிட்டி ஓ மற்றும் ஆர்ஏ யு ஆகியவற்றைக் கொண்டுள்ளது. மாவட்ட Y க்கு நகரங்கள் இல்லை. ஒரு ஆர்.ஏ. வி. குறைந்தபட்ச மாவட்டமானது, ஒரே ஒரு நடுவ மாவட்டமாக, ஒரே நகரத்தை மட்டுமே கொண்டுள்ளது. பின்வரும் அட்டவணையில் உள்ள மண்டலம் பி அத்தகைய வகையாகும். இதில் ஒரே ஒரு நகரம் 'குயூ' ஆகும்.
மாகாணங்களின் மண்டலப் பட்டியல்
ஈரானின் 31 மாகாணங்களில் சில, தனித்தனி மண்டலங்கள் கீழே படத்துடன் தரப்பட்டுள்ளன.
அல்போர்சு மாகாணம்
left|thumb|250x250px| [[அல்போர்சு மாகாணம்|அல்போர்சு மண்டலங்கள் ]]
அருதபீல் மாகாணம்
வலது|thumb|456x456px| [[அருதபீல் மாகாணம்|அருதபீல் மண்டலங்கள் ]]
பூசெகர் மாகாணம்
left|thumb|271x271px| [[பூசெகர் மாகாணம்|பூசெகர் மண்டலங்கள் ]]
குறிப்புகள்
பகுப்பு:ஈரானின் துணைப்பிரிவுகள்
காடாம்புழா தேவி கோயில்
thumb| காடாம்புழா தேவி கோயில் 10.94246°N, 76.04453°W thumb| கோயில் விருந்தினர் மாளிகை காடாம்புழா தேவி கோயில் (Kadampuzha Devi Temple) என்பதுஇந்தியாவின், கேரளத்தின், மலப்புரம் மாவட்டத்தின், காடாம்புழாவில் உள்ள ஒரு இந்துக் கோவில் மற்றும் புனித யாத்திரை தலமாகும். கோழிக்கோட்டையும், திருச்சூரையும் இணைக்கும் நெடுஞ்சாலையில் வெட்டிச்சிரா என்ற இடத்திற்கு 3 கி.மீ. வட்க்காக இக்கோயில் உள்ளது. இந்த கோயிலின் முக்கிய தெய்வமான பார்வதி / துர்க்கை ஆவாள். இந்த கோவிலில் தேவியின் சிலை இல்லை, இறைவி ஒரு குழியில் வணங்கப்படுகிறாள். பக்தர்கள் அம்மனுக்கு கொப்பரைத் தேங்காயை கிணிக்கை செய்வார்கள். விநாயகர் உளதாம் தன்மையுடன் தேவி இருப்பதாக நம்பப்படுகிறது. மேலும் சாஸ்தா மற்றும் நாக தெய்வங்களுக்கான சிற்றாலயங்கள் உள்ளன. கோயிலுக்கு அருகில் 'மாதம்பியர்காவு' என்று ஒரு தனி சிவன் கோயில் உள்ளது. இந்த இரண்டு கோயில்களும் மலபார் தேவஸ்வம் வாரியத்தின் கட்டுப்பாட்டில் உள்ளன.
நாமதேவர்
துறவி நாம்தேவ் (29 அக்டோபர், 1270 - 1350) (மராத்தி: संत नामदेव) (ஒரு வர்க்காரி வைணவத் துறவி. இவர் மகாராட்டிர மாநிலத்தில் உள்ள இங்கோலி மாவட்டத்தில் உள்ள நர்சி-பாமனி என்னும் கிராமத்தில் பிறந்தார். இவருடைய தந்தை தாம்சேட் ஒரு தையற்கலைஞர், இவருடைய தாயார் கோனாபாய்.
வெளி இணைப்புகள்
பகுப்பு:1270 பிறப்புகள் பகுப்பு:1350 இறப்புகள் பகுப்பு:வைணவ அடியார்கள் பகுப்பு:மராத்தியர்கள் பகுப்பு:இந்து மெய்யியலாளர்கள் பகுப்பு:ஹிங்கோலி மாவட்ட நபர்கள்
செம்பூர்ணா
செம்பூர்ணா என்பது (மலாய்: Semporna; ஆங்கிலம்: Semporna) மலேசியா, சபா மாநிலம், தாவாவ் பிரிவு, செம்பூர்ணா மாவட்டத்தின் தலைநகரம் ஆகும். இது போர்னியோ தீவின் வடகிழக்குக் கடற்கரையில் அமைந்துள்ளது.
இங்கு ஏற்கெனவே மக்கள் வாழ்ந்து இருந்தாலும், 1887 மே 10-ஆம் தேதி அதிகாரப் பூர்வமாக நிறுவப் பட்டது. இந்த இடத்தின் பெயர் முதலில் தோங் ராலுன் (Tong Talun) என்று இருந்தது. பின்னரே செம்பூர்ணா என்று பெயர் மாற்றம் செய்யப்பட்டது. செம்பூர்ணா என்றால் பஜாவு (Bajau) மொழியில் ஓய்வுக்கான இடம் (place of rest). என்று பொருள்.
புவியியல்
செம்பூர்ணா நகரம், செம்பூர்ணா தீபகற்பத்தின் (Semporna Peninsula) முனையில், டார்வல் விரிகுடாவின் (Darvel Bay) தெற்குப் பகுதியில் அமைந்துள்ளது. தண்டுவோ (Tanduo) என்ற கிராமத்தில் இருந்து சுமார் 150 கிலோமீட்டர் தூரத்தில் உள்ளது. இந்நகரப் பகுதிக்குச் சொந்தமாக 40-க்கும் மேற்பட்ட தீவுகள் உள்ளன.
இவற்றில் சிபாடான் தீவுகள் (Sipadan Island), மட்டாகிங், மாபுல், கப்பலாய் போன்ற பிரபலமான சுற்றுலாத் தீவுகளும் அடங்குகின்றன. செம்பூர்ணா நகரம், சிபாடான் தீவுக்குப் பயணிப்பதற்கான முக்கிய தொடக்கப் புள்ளியாகவும் உள்ளது.
மக்கள் தொகை
செம்பூர்ணாவின் மக்கள் தொகை 2010-இன் கணக்கெடுப்பின்படி 133,164.
மொழி
19 ஆம் நூற்றாண்டில் செம்பூர்ணா நிலப்பரப்பு பிலிப்பைன்ஸ் நாட்டை ஆட்சி செய்த ஸ்பானியர்களின் ஆதிக்கத்தின் கீழ் இருந்ததால், செம்பூர்ணாவில் இன்னும் சபகானோ எனும் ஸ்பானிய மொழி பேசப்படுகிறது. மலேசியாவில் உள்ள நகரங்களில் செம்பூர்ணாவில் மட்டுமே இம்மொழி பேசப்படுகிறது.
பொருளாதாரம்
இங்கு உள்ளூர் பொருளாதாரத்துக்கான வரவாக மீன்பிடித்தலும், சந்தைப்படுத்தலும் அமைந்துள்ளன. முத்து உற்பத்தி இங்கு பிரதான தொழிலாக உள்ளது.
விமான நிலையம்
செம்பூர்ணா விமான நிலையம் (Semporna Airport, IATA: SMM, ICAO: WBKA) செம்பூர்ணா நகர மையத்துக்கு அருகில் உள்ளது. இது 609 மீட்டர் ஓடுபாதையைக் கொண்ட ஒரு சிறிய விமான நிலையம். இங்கு உள்ளூர் விமானச் சேவைகள் மட்டுமே உள்ளன.
சுற்றுலா ஈர்ப்புகள்
செம்பூர்ணா ஒரு குறிப்பிடத்தக்க சுற்றுலா ஈர்ப்புத் தளமாக உள்ளது. புகைப்படப் பிரியர்களுக்கும், கடலுணவு விரும்பிகளுக்கும் ஏதுவான இடமாகவும் உள்ளது. இங்கு டசின் கணக்கில் சிறிய பாரம்பரிய மீன்பிடிப்படகுகள் உள்ளன. ஆழ்கடல் நீர் மூழ்குவதில் ஆர்வமுள்ளவர்களுக்கு இது ஒரு சிறந்த இடமாகவும் உள்ளது. இங்கு குறிப்பிடத்தக்க பத்துக்கு மேற்பட்ட சுற்றுலா ஈர்ப்புத் தளங்கள் உள்ளன.
துன் சக்காரான் கடற்பூங்கா
செம்பூர்ணாவின் கடற்பூங்கா துன் சக்காரான் கடற்பூங்கா (Tun Sakaran Marinepark) என்ற பெயரால் அழைக்கப் படுகிறது. இந்தக் கடற்பூங்கா 40-க்கும் மேற்பட்ட பல்வேறு பரப்பளவுகளைக் கொண்ட, குறிப்பிடத்தக்க தீவுகளை உள்ளடக்கியது. இந்தக் கவர்ச்சியான தீவுகள் உலகின் சிறந்த நீர்மூழ்கும் இடங்களில் ஒன்றென இயற்கைப் பாதுகாப்பு மையத்தினால் 2004-இல் பிரகடனப் படுத்தப்பட்டது.
துன் சக்காரான் அருங்காட்சியகம்
துன் சக்காரான் அருங்காட்சியகம் (Tun Sakaran Museum) செம்பூர்ணா நகர மையத்தில் இருந்து 2 கிலோமீட்டர் தூரத்தில் அமைந்துள்ளது.
ரெகட்டா லேபா (Regatta Lepa)
ரெகட்டா லேபா செம்பூர்ணாவின் பாரம்பரியப் படகுப் போட்டி. இது வருடந்தோறும் ஏப்ரல் மாதத்தில் வர்ணங்களால் அலங்கரிக்கபட்ட படகுகளில் நடைபெறும்.
வெளி இணைப்புகள்
பகுப்பு:ஆசிய மாதக் கட்டுரைகள் நவம்பர் 2015 பகுப்பு:மலேசிய நகரங்கள் பகுப்பு:சபா மாநிலத்தின் நகரங்கள்
இரியாத்து கேலரி பேரங்காடி
வரலாறு
2006 ஆம் ஆண்டு சூலை மாதத்தின் பிற்பகுதியில், அல் இயசிரா செய்தித்தாள், இரியாத்து கேலரி பேரங்காடி அதன் நிறைவில் எண்பது சதவீதத்தை நெருங்கிவிட்டதாக அறிவித்தது. மேலும் சேக் சலே பின் அப்துல் அசீசு அல் ரச்கி வணிக மன்றம் 2007 ஆம் ஆண்டு ஆகத்து மாதம் 28 அன்று வணிக வளாகத்தை தொடங்க முடிவு செய்தது.
அமைப்பு
இரியாத்து கேலரி பேரங்காடியில் 4 தளங்கள் உள்ளன. இத்தளங்களில் மொத்தம் 170 கடைகள் இடம்பெற்றுள்ளன. அங்காடியில் நுழைவுக்கும் வெளியேறவும் 7 வாயில்கள் உள்ளன. 160 அறைகள் கொண்ட 4-நட்சத்திர தகுதியிலான உணவு விடுதி ஒன்றும் இதில் உள்ளடங்கியுள்ளது.
மேற்கோள்கள்
பகுப்பு:சவூதி அரேபியா பகுப்பு:பேரங்காடிகள்
பரிவருத்தனை அணி
பரிவருத்தனை அணி என்பது ஒரு பொருளைக் கொடுத்து, வேறு ஒரு பொருளைக் கைம்மாறாகக் கொள்ளும் செய்தியைச் சொல்லுவது ஆகும்.
பரிவருத்தனை அணி இலக்கணம்
12ஆம் நூற்றாண்டில் எழுதப்பட்டதாகக் கருதப்படும் தண்டியலங்காரம் பரிவருத்தனை யணியைக் கீழ்வருமாறு விளக்குகிறது:
பொருள்பரி மாறுதல் பரிவருத் தனையே --(தண்டியலங்காரம், 87)
பரிவருத்தனை - ஒன்று கொடுத்து வேறு ஒன்று வாங்குதல். இது மூவகைப்படும் என்று கூறுவாரும் உளர். அவை, கொடுத்தது குறைவாய்க் கொண்டது மிகையாய் இருத்தல், கொடுத்தது மிகையாய்க் கொண்டது குறைவாய் இருத்தல், கொடுத்ததும் கொண்டதும் சமமாய் இருத்தல் என்பன.
(எ.கா.1) காமனை வென்றோன் சடைமதியும் கங்கையும் தாம நிழல்ஒன்று தாம்கொடுத்து, - நாமப் பருவாள் அரவின் பணமணிகள் தோறும் உரு ஆயிரம் பெற்றுள
(காமன் - மன்மதன்; காமனை வென்றோன்- சிவபெருமான்; தாம- தம்முடைய; நிழல்- உருவம், (எதிரொளிக்கும்) பிம்பம்; நாமம்- அச்சம்; வாள்- ஒளி; பணம் - படம்.)
பாடல்பொருள்:
மன்மதனை வென்ற சிவபெருமானுடைய சடையில் தங்கியிருக்கும் பிறைமதியும், கங்கையும் தம்முடைய நிழல் (உருவம்) ஒன்றை மட்டும் தாம் கொடுத்து, அப்பெருமான் அணிந்த அச்சத்தைத் தரும் பாம்பின் படங்களில் பெரியதாய் இருக்கும் ஒளியினை உடைய மணிகள்தோறும், தத்தம் உருவம் எதிரொளிப்பதால் ஆயிரம் ஆயிரம் உருவங்களைப் பெற்றன.
அணிப் பொருத்தம்:
இப்பாடலில், பிறைமதியும், கங்கையும் ஒவ்வோர் உருவம் மட்டுமே கொடுத்து, ஆயிரம் ஆயிரம் உருவங்களைப் பெற்றன எனப் பரிமாறுதல் கூறப்பட்டிருத்தலின் இது பரிவரித்தனை அணி ஆயிற்று. இது, கொடுத்தது குறைவாய்க் கொண்டது மிகையாய் இருத்தல் என்னும் முறையில் அமைந்த பரிவரித்தனை அணி.
இப்பாடல் மட்டுமே பரிவருத்தனை அணிக்குத் தண்டியலங்கார உரையில் சான்றாகக் காட்டப்படுகிறது. தமிழ் இலக்கியங்கள் பலவற்றில் இவ்வணி அமைந்திலங்குகிறது. சான்றாகத் திருக்குறளில் இருந்து ஒரு குறள் வழிநின்று காண்போம்.
(எ.கா.2) சாயலும் நாணும் அவர்கொண்டார் கைம்மாறா நோயும் பசலையும் தந்து --(திருக்குறள், 1183)
இது, தலைவன் தன்னைப் பிரிந்தமையால் பசலையுற்று வருந்திய தலைவி புலம்பிக் கூறியதாக அமைந்தது.
காம நோயையும் பசலை நிறத்தையும் எனக்குக் கைம்மாறாகக் கொடுத்துவிட்டு, என் சாயலையும் நாணத்தையும் அவர் என்னிடம் இருந்து பெற்றுக் கொண்டார்.
இப்பாடலில் தலைவன் தலைவிக்குக் கொடுத்தனவும், அவளிடம் இருந்து கொண்டனவும் சமமாகக் கூறப்பட்டிருப்பதைக் காணலாம். இது, கொடுத்ததும் கொண்டதும் சமமாய் இருத்தல் என்னும் முறையில் அமைந்த பரிவருத்தனை அணி ஆகும்.
வெளி இணைப்புகள்
பகுப்பு:அணி இலக்கணம்
ஞானச் செல்வன்
கவிக்கோ ஞானச் செல்வன் என்பவர் தமிழ் மொழிக் கவிஞர் ஆவார். இவர் இந்திய நாட்டின், தமிழ்நாடு மாநிலத்தின், தஞ்சாவூர் மாவட்டத்தில், மதுக்கூர் என்னும் ஊரில் 1939ஆம் ஆண்டு பிறந்தார். இவரது இயற்பெயர் கோ. திருஞானசம்பந்தம் ஆகும். இவர் மரபுக் கவிஞர் ஆவார். தமிழ்நாடு கலை இலக்கியப் பெருமன்றத்தின் திருவாரூர் மாவட்டக் கிளையின் தலைவராகப் பணியாற்றியுள்ளார். மதுரையில் நடைபெற்ற உலகத் தமிழ் மாநாடுகளில் தங்கம், வெள்ளி, கேடயம், சிறப்பு விருதுகள் எனப் பல்வேறு பாராட்டுக்களைப் பெற்றவர்.
இளமைக் காலம்
தஞ்சாவூர் மாவட்டம் மதுக்கூரில் 1939ஆம் ஆண்டு நவம்பர் 28-ல் பிறந்தார். திருவாரூரில் 1997 வரை தமிழாசிரியாராக பணியாற்றி ஓய்வுபெற்றார். 1998 முதல் சென்னையில் வசித்துவரும் இவர் கவிஞர், எழுத்தாளர், பேச்சாளர், தமிழறிஞர், ஊடகவியலாளர் ஆவார்.
மேற்கோள்கள்
பகுப்பு:தமிழ் எழுத்தாளர்கள் பகுப்பு:துப்புரவு முடிந்த திருவாரூர் மாவட்ட ஆசிரியர்கள் தொடங்கிய கட்டுரைகள்
ரண்விஜய் சிங்
ரன்விஜய் சிங் சிங்கா (பிறப்பு: 16 மார்ச், 1983) இவர் ஒரு இந்திய தொலைக்காட்சி தொகுப்பாளர் மற்றும் நடிகர். 2003ம் ஆண்டு எம்டிவி ரோடீஸ் சீசன்-1 நிகழ்ச்சியின் வெற்றியளார் ஆவார். மேலும் இவர் எம்டிவி இந்தியாவின் வி.ஜே ஆகவும் இருந்து வருகிறார்.
எம்டிவி வீ.ஜே. வாழ்க்கை
பிரபலமான ரியாலிட்டி ஷோவான எம்டிவி ரோடீஸ் சீசன் ஒன்றின் வெற்றியாளார். பின்னர் அந்த நிகழ்ச்சியின் அனைத்து சீசன்களையும் தொகுத்து வழங்கத் தொடங்கினார்.
திரைப்பட வாழ்க்கை
இவர் 2009ம் Toss: A Flip of Destiny என்ற திரைப்படத்தில் அறிமுகமானார், அதை தொடர்ந்து லண்டன் ட்ரீம்ஸ் என்ற திரைப்படத்தில் சல்மான் கான், அஜய் தேவ்கான் மற்றும் அசின் ஆகியோருடன் இணைந்து நடித்துள்ளார்.
2011ம் ஆண்டு Dharti என்ற பஞ்சாபி மொழி திரைப்படத்தில் நடித்துள்ளார். 2014ம் Mango என்ற திரைப்படத்தில் கதாநாயகனாக நடித்துள்ளார் என்பது குறிப்பிடத்தக்கது.
வெளி இணைப்புகள்
பகுப்பு:இந்தித் திரைப்பட நடிகர்கள் பகுப்பு:1983 பிறப்புகள் பகுப்பு:வாழும் நபர்கள் பகுப்பு:பஞ்சாபி மக்கள் பகுப்பு:டெல்லியைச் சேர்ந்தவர்கள்
கோப்பு பரிமாற்றம்
கோப்பு பரிமாற்றம் என்பது ஒரு கணினி வலையமைப்பில் கோப்புக்களை பரிமாறுவதைக் குறிக்கிறது. இதை செயற்படுத்த பல்வேறு நெறிமுறைகள் உண்ணு. பயனரின் பார்வையில் இருந்து கோப்புக்கள் தரவிறக்கப்படுகின்றன, அல்லது தரவேற்றப்படுகின்றன எனப்படும்.
எ.கா ஒருவர் தனது வலைப்பதிவுப் கோப்புக்களை பகிர அலல்து காட்சிப்படுத்த, அவர் வலை வழங்கிக்கு தனது கோப்புக்களை பதிவேற்ற வேண்டும். இப்படிப்பட்ட பரிமாற்றத்தைச் செய்ய இதற்கான ஒரு மென்பொருள் தேவை. பைல்சில்லா, வின்.எசு.சி.பி போன்றவை கட்டற்றை கோப்பு பரிமாற்றிகள் ஆகும்.
பகுப்பு:கணினியியல்
மென்பொருள் உரிமம்
மென்பொருள் அனுமதி (software license) என்பது எந்த கட்டுப்பாடுகளுக்குள் ஒர் மென்பொருள் பயன்படுத்தப்படலாம் என்பதை விவரிக்கும் ஆவணமாகும். இந்த மென்பொருளை உருவாக்கியவர் இதனை வாங்கிய பயனாளர் எந்த விதங்களில் பயன்படுத்த அனுமதிக்கப் படுகிறார் என்பதனை விளக்கும்.காட்டாக,இதனை நகலெடுக்கவோ,மறுவிற்பனை செய்யவோ அல்லது குறிப்பிட்ட காலத்திற்கு மட்டும் பயன்படுத்த வேண்டும் எனவோ குறிப்பிடும்.
இவ்வகையில் இறுதிப் பயனாளர் அனுமதி உடன்பாடு "EULA" என்பதும் அடங்கும். இது பெரும்பாலான பயன்களை கட்டுப்படுத்தி குறிப்பிட்ட அனுமதிகளை மட்டும் வழங்கும்.
மற்ற பக்கங்கள்
பகுப்பு:மென்பொருள் உரிமங்கள்
மல்லிகா மாம்பழம்
வெளியிணைப்புகள்
பகுப்பு:மாம்பழங்கள்
சின்ன மூக்கு பச்சை தவளை
சின்ன-மூக்கு பச்சைத் தவளை (Short-nosed green frog) சின்ன மூக்கு கொள்ளைக்கார தவளை எழுதிரோடேக்டைலிடே குடும்பத்தினைச் சார்ந்த தவளை யாகும். இதனுடைய விலங்கியல் பெயர் எழுதிரோடேடைலசு பிரேவிரோசுடிரிசு (Eleutherodactylus brevirostris) என்பதாகும். இத்தவளையானது உலகில், எயிட்டியில் உள்ள மாசிப் டி லா மட்டுமே காணப்படுகிறது. இதன் இயற்கையான வாழ்விடமானது மேகம் சூழ் காடுகளாகும். தரை மறைவின் கீழ்க் காணப்படும் இத்தவளைகள் முட்டைகளைத் தரையில் இடுகின்றன. வாழ்விட இழப்பால் இதனுடைய வாழ்வு அச்சுறுத்தலில் உள்ளது. இத்தவளை இனம் பிக் மக்காயா தேசிய பூங்காவில் பகுதிகளில் காணப்பட்டபோதிலும், இதன் பாதுகாப்பிற்காக எவ்வித மேலாண்மை செயல்முறைகளும் இல்லை. பூங்கா அமைவிடப் பகுதிகளிலும் வாழிட இழப்பு தொடர்கிறது.
மேற்கோள்கள்
பகுப்பு:தவளைகள்
பக்தி நெறி
இறையிடம் அன்பு மூலம் ஒன்றியுணர்தலை மையமாக கொண்டு தமிழ் நாட்டில் தோன்றிய சமய நெறி பக்தி நெறி ஆகும். இது பக்தி இயக்கம், பக்திவழி என்றும் குறிப்பிடப்படுவதுண்டு.
பேபால்
துவக்கத்தில், ஓர் பேபால் கணக்கில் வங்கி கணக்கிலிருந்தோ கடனட்டை மூலமாகவோ பணம் போடக் கூடியதாகவிருந்தது. 2010இன் பின்பகுதி அல்லது 2011 துவக்கத்திலிருந்து தமது செலவுவரம்பை மீறும் கணக்காளர் உறுதிசெயப்பட்ட வங்கிக் கணக்கைத் தரவேண்டும் என பேபால் வலியுறுத்துகிறது. அதுமுதல் பேபால் வாங்கிய பொருட்களுக்கு ஓர் குறிப்பிட்ட வரிசையில் பணம் எடுத்துக் கொள்ளத் தொடங்கியது. "முதன்மை" எனக் குறிப்பிடப்பட்ட கணக்கிலிருந்து முதலில் எடுத்துக் கொள்ளும். இந்த வரிசை: (1) பேபால் கணக்கில் உள்ள மீதம்; (2) பேபால் கடன் கணக்கு, பேபால் எக்ஸ்ட்ராஸ், பேபால் ஸ்மார்ட்கனெக்ட், அல்லது பின்னர் பில் செய் (முதன்மையான பட்டுவாடா வளமாக தேர்ந்திருந்தால்); (3) உறுதிசெய்யப்பட்ட வங்கி கணக்கு; (4) பேபால் அல்லாத கடனட்டைகள் போன்ற பிற பட்டுவாடா வளங்கள்,
மேற்கோள்கள்
பகுப்பு:மின் வணிகம் பகுப்பு:தனிநபர் நிதி பகுப்பு:நுகர்வு
எஸ். தாதம்பட்டி
'''எஸ். தாதம்பட்டி' (S Thathampatti'') என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு சிற்றூர் ஆகும். இது சிட்லிங் ஊராட்சிக்கு உட்பட்டது.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 44 கிலோமீட்டர் தொலைவிலும், மாநில தலைநகரான சென்னையிலிருந்து 257 கிலோமீட்டர் தொலைவிலும் உள்ளது.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
நஃபந்தான் மண்டலம்
நஃபந்தான் மண்டலம் (Nehbandan County or Nahbandan County,, Shahrestān-e Nahbandān) ஈரானில் உள்ள தெற்கு தெற்கு கொராசான் மாகாணத்தில் உள்ள ஈரானிய மண்டலங்களில் இருக்கும் ஆட்சிநிலைப் பிரிவுகளில் ஒன்றாகும். இந்த மண்டலத்தின் தலைநகரம் நஃபந்தான் என்ற நகரம் ஆகும். ஈரான் நாட்டு புள்ளியியல் நடுவம் 2006 ஆம் ஆண்டு எடுத்த, மக்கள் தொகை கணக்கெடுப்பின்படி, இம்மண்டலத்தில் 13,541 குடும்பங்களில், மொத்தம் 56,089 நபர்கள் வாழ்ந்திருந்த ர். இம்மண்டலம் இரண்டு மாவட்டங்களையும், இரண்டு நகரங்களையும் பெற்றிருக்கிறது. பெரும்பான்மையான மக்கள் நேகி என்ற பார்சி மொழியின் பேச்சுவழக்கைப் பேசும் பெர்சியர்கள் ஆவர். பலூச்சு மொழி பேசும் சிறுபான்மையினரும் உள்ளனர்.
வெளி இணைப்புகள்
பகுப்பு:Coordinates on Wikidata பகுப்பு:தெற்கு கொராசான் மாகாணத்தின் மக்கள் வாழிடங்கள் பகுப்பு:நஃபந்தான் மண்டல வாழிடங்கள்
சம்சாமா
சம்சாமா (Zamzama) அல்லது "பாங்கியன்வாலா டோப்" என்றும் அழைக்கப்படும் இது ஓர் பெரிய போர் பீரங்கியாகும். இது சுமார் 1757இல் உருவாக்கப்பட்டது. அந்த நேரத்தில், துராணிப் பேரரசின் ஒரு பகுதியாக இருந்த இலாகூரில் இருந்தது. தற்போது பாகிஸ்தானின் இலாகூர் அருங்காட்சியகத்தின் முன் காட்சிக்கு வைக்கப்பட்டுள்ளது.
பீரங்கி
சம்சாமா பீரங்கி 14 அடி 4 + 1/2 அங்குலங்கள் (4.382 மீட்டர்) நீளம் கொண்டது. இதன் துளை 9 + 1⁄2 அங்குலங்கள் (24 சென்டிமீட்டர்) கொண்டது. இந்தியத் துணைக்கண்டத்தில் அதுவரை செய்யப்பட்ட மிகப்பெரிய துப்பாக்கிகளில் ஒன்றான இது 1757ஆம் ஆண்டில் சா நசீர் (முன்னாள் முகலாய ஆளுநர் முயின்-உல்-முல்கினின் உலோகக் கலைஞர்) என்பவரால் ஆப்கானிய மன்னர் அகமது சா துரானியின் ஆட்சியில் பிரதமராக இருந்த சா வாலி கானின் மேற்பார்வையில் அதே அளவிலான மற்றொரு பீரங்கியுடன் இலாகூரில் உருவாக்கப்பட்டது. thumb| 1903இல் பீரங்கி
வரலாறு
1761 இல் பானிப்பத் போரில் அகமது சா இந்த பீரங்கியைப் பயன்படுத்தினார். போருக்குப் பிறகு, காபூலுக்குத் திரும்பும் வழியில், பீரங்கியை எடுத்துச் செல்ல வேண்டிய வண்டி தயாராக இல்லாததால், அதை தனது ஆளுநர் கவாசா உபேத்துடன் இலாகூரிலேயே விட்டுவிட்டார். இதனுடன் செய்யப்பட்ட மற்ற பீரங்கியை அவர் தன்னுடன் எடுத்துச் சென்றார். அது செனாப் வழியாகச் சென்ற போது தொலைந்து போனது.
அடுத்த இரண்டு ஆண்டுகளுக்கு, இது இலாகூர் கோட்டையில் இருந்தது. அதன்பிறகு, இராசா இலெக்னா சிங்கும், மகாராசா குச்சார் சிங் பாங்கியும் இதை கைப்பற்றினர். மேலும் அவர்கள் அதை சந்தாவலியா சாட்டு ஆட்சியாளர் சரத் சிங் சுகேர்காக்கியாவுக்குக் கொடுத்தனர். இந்த பீரங்கியை சரத் சிங் தன்னுடன் எடுத்துச் செல்ல முடியாது என்றும் அது தங்களிடமே இருக்கும் என்றும் பாங்கி சர்தார்கள் நினைத்தார்கள். அவர்களின் எதிர்பார்ப்புகளுக்கு மாறாக, சரத் சிங் இந்த பீரங்கியை குச்சிரன்வாலாவிலுள்ள தனது கோட்டைக்கு வெற்றிகரமாக கொண்டு சென்றார்.
சரத் சிங்கிடமிருந்து இந்த பீரங்கியை சத்தாக்கள் பறித்தனர். அவர்கள் அதை அகமத்நகருக்கு எடுத்துச் சென்றனர். அங்கு அகமத் கான் சத்தாவிற்கும், பிர் முகம்மது சத்தாக்களுக்கும் இடையிலான சர்ச்சையின் ஒரு பகுதியாக மாறியது. பின்னர் நடந்த சண்டையில், அகமத் கானின் இரண்டு மகன்களும், பிர் முகம்மதுவில் ஒருவரும் கொல்லப்பட்டனர். இந்த சண்டையில், குச்சார் சிங் பாங்கி பிர் முகம்மதுவுடன் இணைந்தார். வெற்றிக்குப் பின்னர், பீரங்கி குச்சார் சிங்கிடம் சென்றது. இரண்டு ஆண்டுகளுக்குப் பிறகு, பீரங்கியை சரத் சிங் சுகர்காக்கியா கைப்பற்றினார். அவரிடமிருந்து இது மீண்டும் பசுதூன்களால் பறிக்கப்பட்டது.
அடுத்த ஆண்டு, இராசா சந்தா சிங் பாங்கி சத்தாவின் பசுதூன்களை தோற்கடித்து பீரங்கியை அமிருதசரசு கொண்டு வந்தார். 1802ஆம் ஆண்டில், ரஞ்சித் சிங், பாங்கிகளை தோற்கடித்த பிறகு, பீரங்கியை தனது வசமாக்கினார். தசுகா, கசூர், சுசான்பூர், வசிராபாத், முல்தான் ஆகியப் போர்களில் அவர் இதைப் பயன்படுத்தினார். முல்தான் முற்றுகையில், பீரங்கி மோசமாக சேதமடைந்தது.
சேதம்
மேற்கூறியப் போர்களில் பீரங்கி அதன் பயன்பாடு காரணமாக கடுமையாக சேதமடைந்தது. மேலும் எந்தவொரு பயன்பாட்டிற்கும் தகுதியற்றதாக் இருந்தது. இதனால் அதை லாகூருக்கு கொண்டு வர வேண்டியிருந்தது. இது லாகூரின் தில்லி வாயிலின் வெளியே வைக்கப்பட்டது. இது 1860 வரை அங்கேயே இருந்தது. 1864ஆம் ஆண்டில், மௌலவி நூர் அகமத் சிஷ்டி தஹிகாதி சிஷ்டியைத் தொகுத்தபோது, இது இலாகூர் அருங்காட்சியகத்தின் பின்னால் உள்ள வசீர் கான் தோட்டத்தின் கவனிப்பாரற்று இருப்பதைக் கண்டார்.
1870ஆம் ஆண்டில், இலாகூர் அருங்காட்சியகத்தின் நுழைவாயிலில் இதற்கு ஒரு புதிய புகலிடம் கிடைத்தது. 1870 இல் எடின்பர்க் டியூக் லாகூருக்கு வருகை புரிந்த சந்தர்ப்பத்தில் இது தோலிண்டன் சந்தையில் வைக்கப்பட்டது. அருங்காட்சியகத்தின் தற்போதைய கட்டிடம் கட்டப்பட்டபோது அது மேலும் மேற்கு நோக்கி அகற்றப்பட்டு பல்கலைக்கழக மண்டபத்திற்கு எதிரே வைக்கப்பட்டது. 1977 இல் சரிபார்க்கப்பட்ட சம்சானா தற்போதுள்ள இடத்தில் (மால் தெரு) வைக்கப்பட்டது.
வெளி இணைப்புகள்
பகுப்பு:பீரங்கி தளவாடங்கள் பகுப்பு:பாக்கித்தான் வரலாறு
கீழையூர் கைலாசநாதசுவாமி கோயில்
கீழையூர் கைலாசநாதசுவாமி கோயில் தமிழ்நாட்டில் நாகப்பட்டினம் மாவட்டம், கீழையூர் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கைலாசநாதர் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:நாகப்பட்டினம் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
நீயா
நீயா (Neeya) 1979 ஆம் ஆண்டு வெளிவந்த தமிழ்த் திரைப்படமாகும். துரை இயக்கத்தில் வெளிவந்த இத்திரைப்படத்தில் கமல்ஹாசன், ஸ்ரீபிரியா மற்றும் பலரும் நடித்துள்ளனர்.
பாடல்கள்
சங்கர் கணேஷ் அவர்களால் பாடல் இசை இயற்றப்பட்டது. பாடல் வரிகள் கண்ணதாசன், வாலி போன்றோரால் எழுதப்பட்டது.
வெளி இணைப்புகள்
பகுப்பு:1979 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:திகில் திரைப்படங்கள் பகுப்பு:சங்கர் கணேஷ் இசையமைத்த திரைப்படங்கள் பகுப்பு:கமல்ஹாசன் நடித்துள்ள திரைப்படங்கள் பகுப்பு:சிறீபிரியா நடித்த திரைப்படங்கள் பகுப்பு:விஜயகுமார் நடித்த திரைப்படங்கள் பகுப்பு:முத்துராமன் நடித்த திரைப்படங்கள் பகுப்பு:ரவிச்சந்திரன் நடித்த திரைப்படங்கள் பகுப்பு:ஜெய்கணேஷ் நடித்த திரைப்படங்கள் பகுப்பு:எம். என். நம்பியார் நடித்த திரைப்படங்கள் பகுப்பு:சுருளி ராஜன் நடித்த திரைப்படங்கள்
நண்பகல் நேரத்து மயக்கம்
நண்பகல் நேரத்து மயக்கம் (Nanpakal Nerathu Mayakkam, அதிகாரப்பூர்வமாக ஆங்கிலத்தில் Like An Afternoon Dream ) என்பது 2023 ஆம் ஆண்டு வெளியான இந்திய மலையாளம் - தமிழ் இருமொழி நாடகத் திரைப்படம் ஆகும். பெல்லிசேரியின் கதைக்கு எஸ். ஹரீஷ் திரைக்கதை அமைக்க லிஜோ ஜோஸ் பெல்லிசேரி இயக்கியுள்ளார். இதனை மம்மூட்டி மற்றும் பெல்லிசேரி இணைந்து தயாரித்துள்ளனர். இப்படத்தில் மம்முட்டி, ரம்யா சுவி, ரம்யா பாண்டியன், அசோகன் ஆகியோர் நடித்துள்ளனர். இப்படத்தின் கதை தூக்கமின்மை, ஆன்மீகம், கனவுருப்புனைவு ஆகிய இழைகளைக் கொண்டது.
நண்பகல் நேரத்து மயக்கம் திரைப்படம் 19 சனவரி 2023 அன்று திரையரங்கில் வெளியாகி விமர்சன ரீதியான பாராட்டுகளைப் பெற்றது. இயக்கம், எழுத்து, நடிகர்களின் நடிப்பு (குறிப்பாக மம்முட்டி) ஆகியவற்றிற்கு பாராட்டுக்கள் கிடைத்தன.
கதை
கேரளத்திலிருந்து தமிழ்நாட்டின் வேளாங்கண்ணிக்கு சக மலையாளி சுற்றுலாப் பயணிகளுடன் ஜேம்ஸ் தன் குடும்பத்திடன் பயணம் மேற்கொள்கிறார். பயணம் முடித்து மூடுந்தில் கேரளத்துக்குத் திரும்பிக் கொண்டிருக்கின்றனர். சுற்றுலாப் பயணிகள் உறக்கத்தில் இருக்கும் போது ஜேம்ஸ் தமிழ்நாட்டின் ஒரு கிராமத்தில் மூடுந்தை நிறுத்துகிறார். பின்னர் ஜேம்ஸ் அருகிலுள்ள ஒரு வீட்டிற்குள் நுழைகிறார். பின்னர் அந்த வீட்டில் வசிக்கும் குடும்பத்தின் உறுப்பினராக சுந்தரம் என்ற பெயரில் செயல்படத் தொடங்குகிறார். மலையாளியான ஜேம்ஸ் சுந்தரம் என்ற ஒரு தமிழன் போல நடந்து கொள்கிறார். மேலும் அந்த பகுதியில் உள்ளவர் போல தமிழில் பேசுகிறார். இது அவருடன் பயணம் செய்தவர்களை மட்டுமல்லாமல், உள்ளூர் கிராம மக்களையும் குழப்புகிறது. இரண்டு வருடங்களுக்கு முன் காணாமல் போன சுந்தரத்தின் குணம், பாவனை, மொழி ஆகியவற்றை அவர் பிரதிபளிப்பதை இறுதியில் மக்கள் உணர்கின்றனர். சுந்தரத்துகு மட்டுமே தெரிந்திருந்த கிராம மக்கள் பற்றிய சில விசயங்கள் ஜேம்சுக்கு தெரிந்துள்ளது. ஊரில் கட்டப்படாமல் இருந்த கோயில் கட்டப்பட்டிருப்பது போன்ற திடீர் மாற்றங்களைப் பார்த்து ஜேம்ஸ்/சுந்தரம் குழப்பமடைகிறார். ஜேம்சின் குடும்பத்தினரும் நண்பர்களும் அவரை கேரளாத்திற்கு அழைத்துச் செல்வதற்கும் அவருக்கு மனநல சிகிச்சை அளிக்க  வேண்டும் என்று திட்டமிடுகிறார்கள். ஆனால் தூங்கி எழுந்த பிறகு, ஜேம்ஸ் தனது உண்மையான அடையாளத்தை மீண்டும் பெறுகிறார். மேலும் அவர்களுடன் வீடு திரும்ப விருப்பத்துடன் புறப்படுகிறார். இறுதியில், சுந்தரத்தின் கதாபாத்திரம் கனவா அல்லது நனவா? என்ற குழப்பம் உண்டாகிறது.
தயாரிப்பு
2021, நவம்பர், 7 அன்று, லிஜோ ஜோஸ் பெல்லிசேரி படத்தின் தலைப்பை சமூக ஊடகங்கள் மூலம் அதிகாரப்பூர்வமாக அறிவித்தார். மம்மூட்டி மற்றும் லிஜோ ஜோஸ் பெல்லிசேரி முதன்முறையாக இணைந்துள்ள படம் நண்பகல் நேரத்து மயக்கம். இந்தப் படத்தை மம்மூட்டி கம்பனி என்ற புதிய தயாரிப்பு நிறுவனத்தின் பதாகையில் மம்மூட்டியே தயாரித்துள்ளார்.
2021 நவம்பர் 7 அன்று, தமிழ்நாட்டின் பழனிக்கு அருகிலுள்ள மஞ்சநாயக்கன்பட்டி என்ற கிராமத்தில் முதன்மை படப்பிடிப்பு நடந்தது. படப்பிடிப்பு 2021 திசம்பர் 7 அன்று முடிவடைந்தது
வெளியீடு
இந்த திரைப்படம் 2022 டிசம்பர் 12 அன்று கேரள 27வது சர்வதேச திரைப்பட விழாவில் திரையிடப்பட்டது. இப்படம் நேர்மறையான விமர்சனங்களைப் பெற்றது. மம்மூட்டி மற்றும் லிஜோ ஜோஸ் பெல்லிசேரி இருவரையும் பார்வையாளர்கள் பாராட்டினர்.
2023 சனவரி 19, அன்று, நண்பகல் நேரத்து மயக்கம் திரையரங்குகளில் பொதுமக்களின் பார்வைக்கு வெளி வந்தது.
வீட்டு ஊடகம்
படத்தின் இணைய ஒளிபரப்பு உரிமை நெற்ஃபிளிக்சுக்கு விற்கப்பட்டது. இது 2023 பெப்ரவரி 23 அன்று வெளியிடப்பட்டது
குறிப்புகள்
பகுப்பு:இந்திய மலையாளத் திரைப்படங்கள் பகுப்பு:2023 திரைப்படங்கள்
ராஜா முகமது
ராஜா முகமது இந்தியத் திரைப்படத் தொகுப்பாளர். மலையாளம், தமிழ்த் திரைப்படங்களில் பங்காற்றி வருகிறார். பருத்திவீரன் திரைப்படத்திற்காக சிறந்த படத்தொகுப்பாளருக்கான இந்திய தேசிய திரைப்பட விருதும், சுப்ரமணியபுரம் திரைப்படத்திற்காக சிறந்த படத்தொகுப்பாளருக்கான விஜய் விருதும் பெற்றுள்ளார்.
வெளியிணைப்புகள்
பகுப்பு:தமிழ்த் திரைப்படத் தொகுப்பாளர்கள் பகுப்பு:இந்தியத் திரைப்படத் தொகுப்பாளர்கள் பகுப்பு:வாழும் நபர்கள் பகுப்பு:தேசிய திரைப்பட விருது வென்றவர்கள் பகுப்பு:தமிழ்நாட்டுத் திரைப்படத் தொகுப்பாளர்கள்
குறிப்புரை (இலக்கணம்)
குறிப்புரை என்னும் இலக்கணத் தொடரைத் தொல்காப்பியம் குறிப்பிடுகிறது. இத்தொடரை அது இன்ன என்னும் குறிப்புரை என்று தெளிவாக்கிக் குறிப்பிடுகிறது. இந்த வகையான குறிப்புரைப் பேச்சு இலக்கியங்களில் மட்டுமே வரும். பேச்சு மொழியில் இவ்வாறு கூறப்பட்டால் அது உருவகம் எனக் கொள்ளப்படும். வாராத இயற்கைப் பொருளை வா என்று அழைப்பதும், பேசாத பொருள்களைப் பேசுவது போலக் கூறுவதும் இயற்கைஐயின்மேல் தன் குறிப்பை ஏற்றும் குறிப்புரை ஆகும் என அது குறிப்பிடுகிறது.
எடுத்துக்காட்டு
தொல்காப்பியம் குறிப்பிடும் இந்த வகையான குறிப்புரை இரண்டு வகையில் அமையும். தொல்காப்பிய உரையாசிரியர் இளம்பூரணர் அவற்றிற்குத் தரும் எடுத்துக்காட்டுகள் இவை:
வெளி இணைப்பு
பகுப்பு:இலக்கணம் பகுப்பு:மொழியியல்
சரண குணவர்தன
சரண குணவர்தனா  (Sarana Gunawardena, பிறப்பு: ஏப்ரல் 28, 1964),   இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், (சுதந்திர இலங்கையின் 14 வது பொதுத் தேர்தல்) ஐக்கிய மக்கள் சுதந்திர முன்னணி சார்பில் கம்பஹாமாவட்டத்திலிருந்து மக்களால் தெரிவு செய்யப்பட்ட உறுப்பினர். பெற்றோலியத்துறை பிரதி அமைச்சர். சுதந்திர இலங்கையின் 12வது நாடாளுமன்றம் (2001), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார்.
வாழ்க்கைக் குறிப்பு
15, விஜயராம மாவத்தை, கம்பஹாவில் வசிக்கும்  இவர்   பௌத்தமதத்தைச் சேர்ந்தவர், வணிகர்.
அர்கா புனித் மாம்பழம்
அர்கா புனித் இரக மாம்பழம் அல்போன்சா மற்றும் பங்கனப்பள்ளி இரங்களின் கலப்பு ஒட்டு இரக மாம்பழ வகையாகும். இது மிதமான வீரியம் கொண்ட மரம் ஆகும். ஆண்டுதோரும் சீரான விளைச்சல் தரக்கூடியது. இது நடுப்பருவ இரகம் ஆகும். இதன் பழங்கள் நல்ல இருப்புத்தன்மைக் கொண்டதாகவும் வெளிநாடுகளுக்கு ஏற்றுமதி செய்யக்கூடிய இரகமாகவும் உள்ளது. அல்போன்சாவைப் போல கெட்டியான ஆரஞ்சு நிற சதைப்பற்றும், இனிப்பும் புளிப்பும் கலந்த சுவையும் நல்ல மணமும் உடையது.
உசாத்துணை
ஆறாவது அகில இந்திய மாங்கனி விழா மலர்,கிருட்டிணகிரி,தர்ம்புரி மாவட்டத்திற்கேற்ற மா இரகங்கள். கட்டுரை.
வெளியிணைப்புகள்
பகுப்பு:மாம்பழங்கள்
செயின்ட் பீட்டர் மற்றும் செயின்ட் பவுல் தீவுக்கூட்டம்
செயின்ட் பீட்டர் மற்றும் செயின்ட் பவுல் தீவுக்கூட்டம் (Saint Peter and Saint Paul Archipelago, ஆர்கிபெலாகோ டி சாவோ பெத்ரோ எ சாவோ பவுலோ) அத்திலாந்திக்குப் பெருங்கடலில் நிலநடுக்கோட்டிற்கு அண்மையில் அமைந்துள்ள 15 சிறு தீவுத்திட்டுகளும் பாறைகளும் ஆகும். குறைந்த காற்றுள்ள, உள்ளிட சுறாவளிகள் ஏற்படும் வெப்ப மண்டலங்களிடை கூடுகை மண்டலத்தில் அமைந்துள்ளது. இது பிரேசிலிய மாநிலம் பெர்னம்புகோவின் சிறப்பு நகராட்சியாக விளங்குகிறது. பெர்னான்டோ டி நோரன்கா தீவுக்கூட்டத்திலிருந்து வடகிழக்கே 625 km தொலைவிலும் நதால் நகரத்திலிருந்து 990 km தொலைவிலும் ஆபிரிக்காவின் மேற்கு கடலோரத்திலிருந்து  1824 km தொலைவிலும் அமைந்துள்ளது.
1986இல், இத்தீவுக்கூட்டம் சுற்றுச்சூழல் பாதுகாப்புப் பகுதியாக அறிவிக்கப்பட்டது. 1998 முதல் பிரேசிலிய கடற்படை இங்கு நிரந்தரமான அறிவியல் ஆய்வகத்தை நிர்வகித்து வருகிறது. இந்தத் தீவுகளில் முக்கியமானத் தொழிலாக சூரை மீன் பிடித்தல் இருந்து வருகிறது.
மேற்சான்றுகள்
பகுப்பு:பிரேசிலின் தீவுகள் பகுப்பு:அத்திலாந்திக்குப் பெருங்கடல் தீவுகள்